ԵՐԵՎԱՆ, 20 ՀՈՒՆԻՍԻ, ԱՐՄԵՆՊՐԵՍ: Հայաստանի անվտանգության խորհրդի քարտուղար Արմեն Գրիգորյանը Հայաստանում արտագաղթի մեծ ծավալներն ազգային անվտանգության տեսանկյունից լուրջ խնդիր է համարում և շեշտում, որ այս հարցում տարբեր լուծումներ է պետք փնտրել: Ինչպես հաղորդոքւմ է «Արմենպրես»-ը, «Ազատություն» ռադիոկայանին տված հարցազրույցում Արմեն Գրիգորյանը նկատել է, որ վերջին տարիներին Հայաստանում արտագաղթը մեծ ծավալների էր հասնում: «Մենք պետք է հասկանանք, որ արտագաղթը բազմաշերտ խնդիր է և այստեղ տարբեր լուծումներ պետք է փնտրել: Այդ համատեքստում մեկ բաղադրիչը տնտեսական է: Եթե տնտեսական հնարավորությունները մեծ լինեն, ապա ավելի շատ քաղաքացի կմնա Հայաստանում»,- ասաց Արմեն Գրիգորյանը: